text: қазақстанның оңтүстік-шығысы мен қытай аумағындағы орташа биік тау. тарбағатай сөзі моңғол тілінің "тарбаған" сөзінен пайда болған деген жорамал бар. қазақша аударғанда "суыр" (кеміруші түрі) дегенді білдіреді. тарбағатай тұтастай алғанда "суырлы тау" деген мағына береді. алайда бұл таудың тарихи атауы барқытбел. тарбағатай тауы аягөз өзенінен хабар асуына дейін 180 шақырымға созылып жатыр. ең биік жері тастау шыңы (2992 м). ірі өзендері болмаса да, аягөздің салалары және үржар өзені ағады. қалған кішігірім өзендері бастауын бұлақтан алып, төменгі етегіндегі құмдықтарға сіңіп кетеді. тау алтай мен жетісу алатауының аралығында табиғаты екеуіне де ұқсас болып келеді. таудың 80%-ға жуығы ауыл шаруашылығына пайдаланылады. жері ылғалды болғандықтан, суармай-ақ астық пен бау-бақша егіледі. жоғарғы жағындағы шалғынды жерлерде мал жайылады. ауданы таулары